Moskovski državni institut za međunarodne odnose (u daljem tekstu: MGIMO) Ministarstva vanjskih poslova Ruske Federacije nudi mogućnost za upis jednog (1) kandidata iz Crne Gore na ovaj prestižni Institut, u akademskoj 2019/2020. godini.

**Od kandidata se očekuje da odlično znaju ruski i još jedan strani jezik, dok se od kandidata koji konkurišu za oblast međunarodnih ekonomskih odnosa očekuje da vladaju matematičkim disciplinama.**

Potrebna dokumentacija:

* Ovjerene kopije svjedočanstva svih razreda i diploma završene srednje škole (prevedena od sudskog tumača za ruski jezik)
* Fotokopija pasoša
* Ovjerena kopija biometrijske lične karte
* 12 fotografija, dimenzija 3x4 (mat, crno-bijele)
* Medicinska potvrda s podacima o hroničnim bolestima i prevod na ruski jezik (od sudskog tumača)
* Uvjerenje i nalaz rentgenskog snimka grudnog koša (fluorografija)
* Uvjerenje o vakcinisanju (tetanus, rubeole, male boginje, difterija, tuberkoloza), ovjereno pečatom medicinske ustanove, s navedenim datumom vakcinisanja
* Analiza na sifilis
* Međunarodno uvjerenje o negativnom rezultatu na SIDU
* Polisa medicinskog osiguranja od osiguravajuće kompanije koja ima predstavništvo na teritoriji Ruske Federacije

Navedenu dokumentaciju treba dostaviti na sljedeću adresu:

**Ministarstvo prosvjete Crne Gore, Ul. Vaka Đurovića b.b., Podgorica, najkasnije do petka, 24. maja 2019. godine, do 15:00 časova.**

**Kontakt telefon: (020) 410 189**

Za sve strane studente biće organizovano testiranje iz ruskog jezika (pismeno i usmeno), koje će se održati **5. jula 2019. godine, dok će testiranje iz drugog stranog jezika biti obavljeno na MGIMO, 9. jula 2019. godine, na Univerzitetu MGIMO Ministarstva vanjskih poslova Ruske Federacije, u Moskvi.**

Više informacija o MGIMO, kao i materijal o prijemnim testovima za strane studente, zainteresovani kandidati mogu naći na internet adresi: [www.mgimo.ru](http://www.mgimo.ru)